હવામાન ખાતાની ચેતવણી છતાં હાલ વરસાદ અટક્યો છે તેને કારણે રાહતકાર્યમાં તેજી આવી છે. બચાવ અને રાહતકાર્યમાં સેનાના જવાનોને કામે લગાડવા પડ્યા છે. કેરળના બંધો હજુ પણ ભયજનક સપાટીએ છલકાઈ રહ્યા છે. ભારે પૂરને કારણે ભૂસ્ખલનના બનાવોએ સંકટમાં વધારો કર્યો છે. રસ્તાઓના ધોવાણને કારણે વાહન-વ્યવહાર અવરુદ્ધ છે. શહેરોમાં લોકોને બચાવવા અને મદદ પહોંચાડવા હોડીઓ ચલાવાઈ છે. ચોતરફ ભરાયેલાં પાણીને કારણે રોગચાળાનો ભય વધી ગયો છે. ભોજન સામગ્રીની સાથે પીવાના પાણીની પણ અછત છે. સરકારે પાણીની ટ્રેન દોડાવી છે. સંભવિત બીમારીથી લોકોને બચાવવા આરોગ્ય મંત્રાલય સજ્જ બન્યું છે.